**ORDIN nr. 52 din 3 martie 2017**

**privind aprobarea Procedurii de verificare a conformităţii datelor cuprinse în caietul de sarcini în vederea acordării dreptului de utilizare a menţiunii de calitate facultative "produs montan" şi de verificare a respectării legislaţiei europene şi naţionale de către operatorii economici care au obţinut dreptul de utilizare a respectivei menţiuni**

**EMITENT:** MINISTERUL AGRICULTURII ŞI DEZVOLTĂRII RURALE

**PUBLICAT ÎN:** MONITORUL OFICIAL nr. 182 din 14 martie 2017

**Data intrarii in vigoare : 14 martie 2017**

**Forma actualizata valabila la data de : 27 martie 2017**

**Prezenta forma actualizata este valabila de la 14 martie 2017 pana la 27 martie 2017**

 Văzând Referatul de aprobare nr. 270.031 din data de 20 februarie 2017, întocmit de Direcţia politici în industrie alimentară şi comerţ,

 având în vedere prevederile <LLNK 12016 506 20 302 5 44>art. 5 din Hotărârea Guvernului nr. 506/2016 privind stabilirea cadrului instituţional şi a unor măsuri pentru punerea în aplicare a <LLNK 832014R0665 40>Regulamentului delegat (UE) nr. 665/2014 al Comisiei din 11 martie 2014 de completare a <LLNK 832012R1151 34>Regulamentului (UE) nr. 1.151/2012 al Parlamentului European şi al Consiliului în ceea ce priveşte condiţiile de utilizare a menţiunii de calitate facultative "produs montan",

 în temeiul <LLNK 12017 30 20 302 9 60>art. 9 alin. (5) şi (6) din Hotărârea Guvernului nr. 30/2017 privind organizarea şi funcţionarea Ministerului Agriculturii şi Dezvoltării Rurale, precum şi pentru modificarea <LLNK 12014 1186 20 302 6 56>art. 6 alin. (6) din Hotărârea Guvernului nr. 1.186/2014 privind organizarea şi funcţionarea Autorităţii pentru Administrarea Sistemului Naţional Antigrindină şi de Creştere a Precipitaţiilor,

 ministrul agriculturii şi dezvoltării rurale emite prezentul ordin.

 ART. 1

 Se aprobă Procedura de verificare a conformităţii datelor cuprinse în caietul de sarcini în vederea acordării dreptului de utilizare a menţiunii de calitate facultative "produs montan" şi de verificare a respectării legislaţiei europene şi naţionale de către operatorii economici care au obţinut dreptul de utilizare a respectivei menţiuni, prevăzută în anexa care face parte integrantă din prezentul ordin.

 ART. 2

 Ministerul Agriculturii şi Dezvoltării Rurale şi instituţiile subordonate vor duce la îndeplinire prevederile prezentului ordin.

 ART. 3

 Prezentul ordin se publică în Monitorul Oficial al României, Partea I.

 Ministrul agriculturii şi dezvoltării rurale,

 Petre Daea

 Bucureşti, 3 martie 2017.

 Nr. 52.

 ANEXĂ

 PROCEDURĂ

 de verificare a conformităţii datelor cuprinse în caietul de

 sarcini în vederea acordării dreptului de utilizare a menţiunii de

 calitate facultative "produs montan" şi de verificare a respectării

 legislaţiei europene şi naţionale de către operatorii economici

 care au obţinut dreptul de utilizare a respectivei menţiuni

 ART. 1

 În sensul prezentei proceduri, termenii folosiţi se definesc după cum urmează:

 a) zona montană - zona delimitată conform Programului Naţional de Dezvoltare Rurală 2014-2020;

 b) produs montan - produs destinat consumului uman, în cazul căruia:

 - materiile prime, dar şi furajele pentru animalele de fermă provin în principal din zone montane;

 - în cazul produselor prelucrate, prelucrarea are loc, de asemenea, în zone montane;

 c) solicitant - persoană fizică ce deţine atestat de producător eliberat în conformitate cu prevederile <LLNK 12014 145 10 201 0 18>Legii nr. 145/2014 pentru stabilirea unor măsuri de reglementare a pieţei produselor din sectorul agricol, cu modificările şi completările ulterioare, sau societăţi comerciale înmatriculate conform prevederilor <LLNK 11990 31 11 211 0 30>Legii societăţilor nr. 31/1990, republicată, cu modificările şi completările ulterioare, ce desfăşoară activitate în sectorul agroalimentar, sau persoane fizice autorizate, întreprinderi individuale, întreprinderi familiale înregistrate în conformitate cu <LLNK 12008 44180 301 0 45>Ordonanţa de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări prin <LLNK 12016 182 10 201 0 18>Legea nr. 182/2016, sau cooperative agricole înregistrate în conformitate cu <LLNK 12004 566 10 201 0 39>Legea cooperaţiei agricole nr. 566/2004, cu modificările şi completările ulterioare, sau grupuri de producători recunoscute în conformitate cu <LLNK 12005 37130 301 0 32>Ordonanţa Guvernului nr. 37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, aprobată cu modificări şi completări prin <LLNK 12005 338 10 201 0 18>Legea nr. 338/2005, cu modificările şi completările ulterioare, sau societăţi cooperative înfiinţate în baza <LLNK 12005 1 11 201 0 16>Legii nr. 1/2005 privind organizarea şi funcţionarea cooperaţiei, republicată;

 d) caietul de sarcini - documentul depus de solicitant în conformitate cu modelul prevăzut în anexa nr. 2;

 e) Registrul special de autocontrol - documentul obligatoriu completat de solicitant pentru toate unităţile de producţie, în conformitate cu modelul prevăzut în anexa nr. 3;

 f) Registrul de control al produselor montane - document obligatoriu completat de către reprezentanţii direcţiei pentru agricultură judeţene special desemnaţi în acest sens, în conformitate cu modelul prevăzut în anexa nr. 4.

 ART. 2

 Pentru a beneficia de dreptul de utilizare a menţiunii de calitate facultative "produs montan", produsul agroalimentar trebuie să îndeplinească condiţiile prevăzute la art. 31 din <LLNK 832012R1151 32>Regulamentul (UE) nr. 1.151/2012, cele prevăzute de <LLNK 832014R0665 38>Regulamentul delegat (UE) nr. 665/2014 şi cele prevăzute în prezenta procedură.

 ART. 3

 În vederea dobândirii dreptului de utilizare a menţiunii de calitate facultative "produs montan", solicitantul depune o cerere, completată în conformitate cu modelul din anexa nr. 1, la direcţia pentru agricultură judeţeană, situată pe raza judeţului în care îşi desfăşoară activitatea, însoţită de caietul de sarcini completat conform modelului din anexa nr. 2, şi deschide Registrul special de autocontrol.

 ART. 4

 Direcţia pentru agricultură judeţeană înregistrează cererile în Registrul de control al produselor montane şi verifică caietul de sarcini şi documentele anexate.

 ART. 5

 (1) Reprezentanţii din cadrul direcţiei pentru agricultură judeţene special desemnaţi cu atribuţii în domeniul reglementat verifică dacă unitatea de producţie/locul de producţie se află în zona montană, conform prevederilor art. 1 lit. a).

 (2) În cazul în care unitatea de producţie/locul de producţie nu se încadrează în prevederile art. 1 lit. a), reprezentanţii direcţiei pentru agricultură judeţene resping cererea şi caietul de sarcini, consemnând acest lucru în Registrul de control al produselor montane.

 (3) În cazul în care unitatea de producţie/locul de producţie se încadrează în prevederile art. 1 lit. a), reprezentanţii direcţiei pentru agricultură judeţene verifică caietul de sarcini.

 (4) În situaţia în care în urma verificării caietului de sarcini se identifică neconformităţi referitoare la respectarea prevederilor prezentei proceduri şi/sau ale <LLNK 832012R1151 34>Regulamentului (UE) nr. 1.151/2012 şi/sau ale <LLNK 832014R0665 40>Regulamentului delegat (UE) nr. 665/2014, reprezentanţii direcţiei pentru agricultură judeţene, în termen de 10 zile lucrătoare de la primirea acestuia, adresează o cerere solicitantului în vederea exprimării unor clarificări cu privire la neconformităţile constatate.

 (5) În cazul în care solicitantul nu depune completările cerute în termen de 10 zile lucrătoare de la data primirii solicitării, direcţia pentru agricultură judeţeană respinge caietul de sarcini ca fiind neconform şi comunică în scris solicitantului decizia de respingere a cererii, în termen de 3 zile lucrătoare.

 ART. 6

 (1) În situaţia în care se constată că documentaţia depusă corespunde prevederilor prezentei proceduri, <LLNK 832012R1151 34>Regulamentului (UE) nr. 1.151/2012 şi <LLNK 832014R0665 40>Regulamentului delegat (UE) nr. 665/2014, reprezentanţii direcţiei pentru agricultură judeţene verifică la faţa locului informaţiile prevăzute în caietul de sarcini şi din Registrul special de autocontrol, ţinut de către solicitant conform modelului din anexa nr. 3.

 (2) Registrul special de autocontrol se actualizează de către solicitant, ori de câte ori este necesar, pentru a demonstra respectarea prevederilor legislaţiei europene referitoare la utilizarea menţiunii de calitate facultative "produs montan". Acesta conţine înregistrări şi anexe cu documente care să ateste provenienţa hranei animalelor, originea animalelor sau plantelor în cazul produselor neprocesate/procesate, documente care să ateste provenienţa materiilor prime pentru obţinerea produselor procesate, conform prevederilor <LLNK 832012R1151 34>Regulamentului (UE) nr. 1.151/2012 şi ale <LLNK 832014R0665 40>Regulamentului delegat (UE) nr. 665/2014.

 (3) Rezultatul verificărilor se înscrie în nota de constatare, conform anexei nr. 5, redactată în 3 exemplare originale, verificându-se dacă sunt îndeplinite condiţiile şi criteriile menţionate în prezenta procedură şi/sau în <LLNK 832012R1151 32>Regulamentul (UE) nr. 1.151/2012 şi/sau în <LLNK 832014R0665 38>Regulamentul delegat (UE) nr. 665/2014, stabilindu-se motivele acordării/neacordării dreptului de utilizare a menţiunii de calitate facultative "produs montan".

 (4) Nota de constatare se semnează de către reprezentantul direcţiei pentru agricultură judeţene şi de către solicitant sau de împuternicitul legal al acestuia. Un exemplar al notei de constatare completate se înmânează solicitantului, unul rămâne la direcţia pentru agricultură judeţeană şi unul la direcţia de specialitate din cadrul Ministerului Agriculturii şi Dezvoltării Rurale.

 (5) Rezultatul verificării se înscrie şi în Registrul de control al produselor montane.

 (6) Solicitantul poate face contestaţie împotriva aspectelor constatate în nota de constatare prevăzută la alin. (4), în termen de 30 de zile de la data primirii, în conformitate cu prevederile <LLNK 12004 554 10 201 0 47>Legii contenciosului administrativ nr. 554/2004, cu modificările şi completările ulterioare.

 ART. 7

 În cazul în care, în urma verificărilor la faţa locului, se constată că documentaţia corespunde prevederilor prezentei proceduri, <LLNK 832012R1151 34>Regulamentului (UE) nr. 1.151/2012 şi <LLNK 832014R0665 40>Regulamentului delegat (UE) nr. 665/2014, direcţia pentru agricultură judeţeană transmite direcţiei de specialitate cu atribuţii în domeniu din cadrul Ministerului Agriculturii şi Dezvoltării Rurale, în termen de 5 zile lucrătoare de la data menţionată în anexa nr. 5, un exemplar al notei de constatare, însoţit de o copie a caietului de sarcini.

 ART. 8

 (1) Personalul cu atribuţii din cadrul direcţiei de specialitate a Ministerului Agriculturii şi Dezvoltării Rurale emite decizia de acordare a dreptului de utilizare a menţiunii de calitate facultative "produs montan", în termen de 5 zile lucrătoare de la primirea documentaţiei menţionate la art. 7, conform anexei nr. 6, şi înregistrează produsul/produsele în Registrul naţional al produselor montane, în vederea publicării acestuia pe site-ul oficial al Ministerului Agriculturii şi Dezvoltării Rurale.

 (2) Decizia de acordare a dreptului de utilizare a menţiunii de calitate facultative "produs montan" este transmisă în original de Ministerul Agriculturii şi Dezvoltării Rurale către solicitant şi o copie a acesteia către direcţia pentru agricultură judeţeană.

 ART. 9

 (1) Produsul agroalimentar se etichetează în conformitate cu prevederile <LLNK 832011R1169 34>Regulamentului (UE) nr. 1.169/2011 din 25 octombrie 2011 privind informarea consumatorilor cu privire la produsele alimentare, de modificare a <LLNK 832006R1924 34>Regulamentelor (CE) nr. 1.924/2006 şi <LLNK 832006R1925 19>(CE) nr. 1.925/2006 ale Parlamentului European şi ale Consiliului şi de abrogare a <LLNK 831987L0250 21>Directivei 87/250/CEE a Comisiei, a <LLNK 831990L0496 21>Directivei 90/496/CEE a Consiliului, a <LLNK 831999L0010 21>Directivei 1999/10/CE a Comisiei, a <LLNK 832000L0013 21>Directivei 2000/13/CE a Parlamentului European şi a Consiliului, a <LLNK 832002L0067 23>Directivelor 2002/67/CE şi <LLNK 832008L0005 9>2008/5/CE ale Comisiei şi a <LLNK 832004R0608 32>Regulamentului (CE) nr. 608/2004 al Comisiei.

 (2) Pe eticheta produselor agroalimentare înregistrate în Registrul naţional al produselor montane se inscripţionează central, sub denumirea produsului, menţiunea de calitate facultativă "produs montan" şi poziţia în registru.

 ART. 10

 (1) Direcţia pentru agricultură judeţeană, prin personalul de specialitate, în conformitate cu competenţele atribuite prin legislaţia naţională în vigoare, desfăşoară controale, conform tematicilor de control aprobate de conducere sau la primirea unei reclamaţii, în vederea verificării conformităţii respectării prevederilor prezentei proceduri, ale art. 31 din <LLNK 832012R1151 32>Regulamentul (UE) nr. 1.151/2012, ale <LLNK 832014R0665 40>Regulamentului delegat (UE) nr. 665/2014 de către produsele agroalimentare care au obţinut dreptul de utilizare a menţiunii de calitate facultative "produs montan".

 (2) Specialiştii din cadrul direcţiei pentru agricultură judeţene cu atribuţii de inspecţie şi control efectuează cel puţin un control anual pentru a verifica respectarea condiţiilor de acordare a dreptului de utilizare a menţiunii de calitate facultative "produs montan".

 (3) Verificarea anuală de către reprezentanţii direcţiei pentru agricultură judeţene a beneficiarului care a obţinut dreptul de utilizare a menţiunii de calitate facultative "produs montan" se realizează numai după notificarea prealabilă a beneficiarului.

 (4) Notificarea beneficiarului se face cu minimum 10 zile lucrătoare înainte de data vizitei în teren, potrivit modelului prevăzut în anexa nr. 7, solicitându-se documente relevante cu privire la activitatea desfăşurată în perioadă verificată.

 (5) Beneficiarii transmit documentele solicitate prin notificare, în interiorul termenului de 10 zile lucrătoare, dar nu mai târziu de a şaptea zi.

 (6) Beneficiarii care au obţinut pentru produsele etichetate dreptul de utilizare a menţiunii de calitate facultative "produs montan" sunt obligaţi să permită personalului de specialitate de inspecţie şi control al direcţiei pentru agricultură judeţene accesul în unitate şi în secţia de producţie şi să pună la dispoziţia acestuia informaţiile şi documentele solicitate, conform competenţelor legale.

 (7) Ca urmare a procesului-verbal de constatare, conform anexei nr. 8, transmis de către personalul cu atribuţii de inspecţie din cadrul direcţiei pentru agricultură judeţene, cu privire la nerespectarea condiţiilor şi criteriilor care au stat la baza acordării dreptului de utilizare a menţiunii de calitate facultative "produs montan", structura de specialitate cu atribuţii în domeniul reglementat în art. 31 din <LLNK 832012R1151 32>Regulamentul (UE) nr. 1.151/2012 şi în <LLNK 832014R0665 38>Regulamentul delegat (UE) nr. 665/2014 din cadrul Ministerului Agriculturii şi Dezvoltării Rurale va dispune emiterea deciziei de retragere a dreptului de utilizare a menţiunii de calitate facultative "produs montan", conform anexei nr. 9, şi radierea produsului din Registrul naţional al produselor montane.

 (8) Solicitanţii cărora le-a fost emisă decizia de retragere a dreptului de utilizare a menţiunii de calitate facultative "produs montan" au dreptul să redepună o nouă documentaţie pentru produsul pentru care a fost retrasă decizia, după cel puţin 24 de luni de la data retragerii acesteia.

 ART. 11

 În ceea ce priveşte produsele prelucrate pe teritoriul naţional, derogarea prevăzută de art. 6 alin. 1 lit. a din <LLNK 832014R0665 38>Regulamentul delegat (UE) nr. 665/2014 nu se aplică.

 ART. 12

 Anexele nr. 1-9 fac parte integrantă din prezenta procedură.